ભારતના વડા પ્રધાન નરેન્દ્ર મોદી તેમના વિદેશ પ્રવાસો માટે વિશ્વભરમાં મશહૂર છે. એવી જ રીતે તેમના વિદેશ પ્રવાસોના ખર્ચા માટે પણ તેઓ ચર્ચામાં રહે છે. વિપક્ષ આ મુદ્દે વડા પ્રધાન પર હંમેશા આરોપ મૂકતો આવ્યો છે, પણ અંતે આ વાતનું ફિંડલું વળી જાય છે માત્ર એ જવાબથી કે તેઓએ ફલાણા ઢીંકણા કરાર કર્યા. દ્વિપક્ષીય બેઠકમાં ચોક્કસ મદદ લઈ આવ્યા અને ચોક્કસ મદદ ઓફર કરી આવ્યા, પણ ભારતને આ બેઠકોમાંથી સીધો લાભ શું એનું રાજકીય અને આર્થિક વિશ્લેષણ ભેજું ફ્રાય કરી નાંખે છે.